Հավելված

*Հաստատված է*

*Զինծառայողների կյանքին կամ առողջությանը պատճառված*

*վնասների հատուցման հիմնադրամի հոգաբարձուների խորհրդի*

*2017 թվականի մարտի 2-ի թիվ 10 որոշմամբ*

**ԿԱՐԳ**

«**ՀԻՄՆԱԴՐԱՄԻ ԿՈՂՄԻՑ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆՆԵՐԻ ՀՐԱՊԱՐԱԿՄԱՆ ԿԱՐԳԸ, ՁԵՎԸ ՍԱՀՄԱՆԵԼՈՒ ՎԵՐԱԲԵՐՅԱԼ**»

ԲԱԺԻՆ I

ՀԻՄՆԱԴՐԱՄԻ ԿՈՂՄԻՑ ՀՐԱՊԱՐԱԿՎՈՂ ՀԱՇՎԵՏՎՈՒԹՅՈՒՆՆԵՐԸ

1. Սույն կարգը սահմանում է Զինծառայողների կյանքին կամ առողջությանը պատճառված վնասների հատուցման հիմնադրամի (այսուհետ՝ Հիմնադրամ) կողմից եռամսյակային հաշվետվությունների հրապարակման ձևը, բովանդակությունը:
2. Սույն հավելվածում օգտագործվող հասկացություններն ունեն հետևյալ նշանակությունը.
3. «Հաշվետու եռամսյակ»՝ օրացուցային տարվա սկզբից երեք ամիս պարբերականությամբ հաշվարկվող ժամանակաշրջան,
4. «Հաշվետու տարի»՝ հունվարի 1-ից դեկտեմբերի 31-ը ընկած ժամանակաշրջանը,
5. «Հաշվետու ժամանակաշրջան»՝ հաշվետու եռամսյակ կամ հաշվետու տարի՝ ըստ տվյալ ձևի համար սահմանված ներկայացման պարբերականության,
6. Հիմնադրամը իր ինտերնետային կայքում հրապարակում է հաշվետվությունների հետևյալ ձևերը՝ սույն կետի աղյուսակում նշված պարբերականությամբ.

|  |  |  |  |
| --- | --- | --- | --- |
|  | Հաշվետվության անվանումը | Հաշվե- տվության թիվը | Ներկայացման պարբերականությունը |
| *1* | *2* | *3* | *4* |
| 1. | Հաշվետվություն Հիմնադրամի հատուցումների վերաբերյալ (համաձայն Հավելված 1-ի) | 1 | եռամսյակային |
| 2. | Ֆինանսական հաշվետվություն | 2 | տարեկան |

1. Եռամսյակային հաշվետվությունները հրապարակվում են հաշվետու ժամանակաշրջանի վերջին օրվան հաջորդող 10 աշխատանքային օրվա ընթացքում: Տարեկան ֆինանսական հաշվետվությունները, անկախ աուդիտորական կազմակերպության եզրակացության հետ միասին, հրապարակվում են մինչև տվյալ ֆինանuական տարվան հաջորդող տարվա մայիuի 1-ը:
2. Հաշվետվությունները պետք է պարունակեն հաշվետու ժամանակաշրջանի վերջին օրվա դրությամբ տվյալները: Հաշվետվություններում նշվում է հաշվետու ժամանակաշրջանի վերջին օրվա ամսաթիվը հետևյալ ֆորմատով՝ օր/ամիս/տարի:
3. Հաշվետվությունները լրացվում են հազար դրամներով:
4. Հիմնադրամի կողմից տեղեկություններ հրապարակելիս պահպանվում են հետևյալ ընդհանուր սկզբունքները.
5. տեղեկատվությունը ներկայացվում է ճշգրիտ և արժանահավատ,
6. տեղեկատվությունը ներկայացվում է ժամանակին և ամբողջական,
7. տեղեկատվությունը ներկայացվում է հայերեն,
8. տեղեկատվությունը շարադրվում է ներկայացուցչական սպառողի համար ընթեռնելի տառաչափերով և տառատեսակներով և տեսանելի ձևով,
9. Հիմնադրամը ապահովում է իր կայքում տեղակայված տեղեկատվության մշտական հասանելիությունը սպառողների համար: Եթե Հիմնադրամի կայքը կամ դրա որևէ հատված գտնվում է վերակառուցման մեջ կամ ինչ-որ պատճառով չի գործելու ինչ-որ ժամանակահատվածում, ապա Հիմնադրամի կայքի դիմային էջը նշում է պարունակում այդ մասին, ինչպես նաև նշում է այն ժամկետը մինչև երբ կայքը (դրա առանձին հատվածը) չի գործելու և այն էլ.փոստի հասցեն, որին նամակ հղելով սպառողը կկարողանա սպառիչ և ճշգրիտ տեղեկություններ ստանալ սույն կարգի 3-րդ կետի համաձայն հրապարակման ենթակա ցանկացած տեղեկատվության վերաբերյալ: Հիմնադրամի կայքի հասցեն մուտքագրելուց հետո հայտնվող առաջին էջում ներկայացվում է հղում «Հաշվետվություններ» էջին:

ԲԱԺԻՆ II. ՀԱՇՎԵՏՎՈՒԹՅՈՒՆՆԵՐԻ ԿԱԶՄՄԱՆ ԿԱՐԳԸ

ԹԻՎ 2 ՀԱՇՎԵՏՎՈՒԹՅԱՆ ԿԱԶՄՄԱՆ ԿԱՐԳԸ

1. «Ֆինանսական հաշվետվությունը» կազմվում է համաձայն Ֆինանսական Հաշվետվությունների Միջազգային Ստանդարտների: